CELEX: 32022D0636
Language: hu
Date: 2022-04-13 00:00:00
Title: A Tanács (KKBP) 2022/636 határozata (2022. április 13.) a halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről szóló (KKBP) 2022/338 határozat módosításáról

2022.4.19.   
               
               
                  HU
               
               
                  Az Európai Unió Hivatalos Lapja
               
               
                  L 117/34
               
            
         A TANÁCS (KKBP) 2022/636 HATÁROZATA
         (2022. április 13.)
         a halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről szóló (KKBP) 2022/338 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2022. február 28-án elfogadta a (KKBP) 2022/338 határozatot (1), amellyel egy olyan támogatási intézkedést hozott létre, amelynek pénzügyi referenciaösszege 450 000 000 EUR; e referenciaösszeg célja, hogy fedezze halálos erő célba juttatására tervezett katonai felszereléseknek, valamint platformoknak az ukrán fegyveres erők számára történő eljuttatását.
                  
               
                     (2)
                  
                  
                     A Tanács 2022. március 23-án elfogadta a (KKBP) 2022/338 határozat módosításáról szóló (KKBP) 2022/471 határozatot (2), amelyben 900 000 000 EUR-ra növelte a pénzügyi referenciaösszeget.
                  
               
                     (3)
                  
                  
                     Tekintettel az Orosz Föderáció által Ukrajna ellen végzett, folyamatban levő katonai agresszióra, a pénzügyi referenciaösszeget meg kell növelni további 450 000 000 EUR-val, a támogatási intézkedés időtartamát pedig 24 hónappal meg kell hosszabbítani.
                  
               
                     (4)
                  
                  
                     A (KKBP) 2022/338 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2022/338 határozat a következőképpen módosul:
            
                        1.
                     
                     
                        Az 1. cikk (4) bekezdése helyébe a következő szöveg lép:
                        
                           „(4)   A támogatási intézkedés időtartama az e határozat elfogadásától számított 60 hónap.”
                        
                     
                  
                        2.
                     
                     
                        A 2. cikk (1) bekezdése helyébe a következő szöveg lép:
                        
                           „(1)   A támogatási intézkedéssel kapcsolatos kiadások fedezésére szánt pénzügyi referenciaösszeg 1 350 000 000 EUR.”
                        
                     
                  
                        3.
                     
                     
                        A 2. cikk (3) bekezdése helyébe a következő szöveg lép:
                        
                           „(3)   A támogatási intézkedésekért felelős ügyvezető a (KKBP) 2021/509 határozat 29. cikkének (5) bekezdésével összhangban felhívás útján – 1 350 000 000 EUR erejéig – hozzájárulásokat kérhet e határozat elfogadását követően. Az ügyvezető által a támogatási intézkedésekhez felhívás útján kért forrásokat csak kiadások kifizetésére lehet felhasználni a (KKBP) 2021/509 határozattal létrehozott bizottság által a támogatási intézkedésnek megfelelő 2022-es költségvetés-módosításban és az azt követő évek költségvetéseiben jóváhagyott korlátok között.”
                        
                     
                  
                        4.
                     
                     
                        A 2. cikk (4) bekezdése helyébe a következő szöveg lép:
                        
                           „(4)   A támogatási intézkedés végrehajtásához kapcsolódó kiadások 2022. január 1-jétől a Tanács által meghatározandó időpontig támogathatók. A pénzügyi referenciaösszeg legalább 66 %-ából a 2022. március 11-től felmerült kiadásokat kell fedezni.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. április 13-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács (KKBP) 2022/338 határozata (2022. február 28.) halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről (HL L 60., 2022.2.28., 1. o.).
         
            (2)  A Tanács (KKBP) 2022/471 határozata (2022. március 23.) a halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről szóló (KKBP) 2022/338 határozat módosításáról (HL L 96., 2022.3.24., 43. o.).